บลจ.ทหารไทยเปิดกองกิมจิอีก 3 กองรวด
บลจ.ทหารไทยเปิดกองเกาหลีใต้อีก 3 กองรวด&nbsp; ผลตอบแทนสูง
15 มิ.ย. 2553

บลจ.ทหารไทยเปิดกองเกาหลีใต้อีก 3 กองรวด  ผลตอบแทนสูง
นายสมจินต์ ศรไพศาล กรรมการผู้จัดการ บริษัทหลักทรัพย์จัดการกองทุน (บลจ.) ทหารไทย กล่าวว่า บริษัทได้เปิดขายกองทุนตราสารหนี้ที่ลงทุนในประเทศเกาหลีใต้อีกทั้งสิ้น 3 กองทุน ประกอบด้วยกองทุนเปิดทหารไทย พันธบัตรเกาหลีใต้รุ่นที่ 87 อายุของกองทุนประมาณ 10 เดือน ขนาดเงินทุนโครงการ 1,400 ล้านบาท ให้ผลตอบแทนการลงทุนหลังหักค่าใช้จ่ายประมาณ 2.15% และรุ่นที่ 88 อายุของกองทุนประมาณ 1 ปี 11 เดือน ขนาดเงินทุนโครงการ 1 ,000 ล้านบาท ให้ผลตอบแทนประมาณ 2.60% และรุ่นที่ 89 อายุประมาณ 6 เดือน ขนาดเงินทุนโครงการ 1,000 ล้านบาท ให้ผลตอบแทนภายหลังหักค่าใช้จ่ายประมาณ 1.75% กำหนดเปิดขายครั้งแรกระหว่างวันที่ 16-22 มิ.ย. นี้   นอกจากนั้นบริษัทฯได้ปรับเพิ่มผลตอบแทนของกองทุนเปิดทหารไทยพันธบัตรเกาหลีใต้รุ่นที่ 84 อายุของกองทุนประมาณ 11 เดือน ที่มีกำหนดการเปิดซื้อขายครั้งแรกไปก่อนหน้าคือระหว่างวันที่ 9-15 มิ.ย. จากเดิมที่ให้ผลตอบแทนภายหลังหักค่าใช้จ่ายจากเดิม 2.10% ต่อปี ปรับเพิ่มเป็น 2.20% ต่อปี โดยการปรับเพิ่มเป็นไปตามทิศทางการปรับตัวเพิ่มสูงขึ้นของผลตอบแทนพันธบัตรรัฐบาลของประเทศเกาหลีใต้โดยรวม   สำหรับกองทุนเปิดทหารไทย พันธบัตรเกาหลีใต้ทั้งสามรุ่นที่ออกใหม่ รวมทั้งรุ่นที่ 84 ที่มีการปรับเพิ่มเรตนั้น มีนโยบายลงทุนใน พันธบัตร ตั๋วเงินคลัง หรือพันธบัตรธนาคารแห่งชาติที่รัฐบาล องค์กรหรือหน่วยงานรัฐบาลเกาหลีใต้ เป็นผู้ออกหรือค้ำประกัน ซึ่งมีความเชื่อถือระยะสั้นของตราสารหรือผู้ออกตราสารในระดับ A+/F1 จากสถาบัน FitchRatings